OSNOVNA ŠKOLA METERIZE

Put kroz Meterize 48

22000 Šibenik

**PRIJAVE ZA UPIS U 1. RAZRED OSNOVNE ŠKOLE**

**ZA ŠKOLSKU GODINU 2019. /2020.**

Prijava je obvezna za sve školske obveznike, a to su sva djeca rođena od 1. travnja 2012. do 31. ožujka 2013. (ili starija, ako dosad nisu upisana).

Prijavu za dijete vrši roditelj/skrbnik; dijete ne treba biti prisutno

Ukoliko želite dijete upisati u našu školu, a ne pripadate po adresi upisnog područja, u našoj ćete školi ispuniti poseban Zahtjev (a prijavu djeteta izvršiti i termine za preglede dobiti u školi kojoj pripada po upisnom području).

**Prijave se vrše u prostorijama škole,**

**od ponedjeljka, 28. siječnja do četvrtka, 31. siječnja 2019.**

**od 9 do 13 sati u uredu školske pedagoginje.**

Na prijavu nosite preslike sljedećih dokumenata:

* presliku djetetova rodnog lista ili izvoda iz matice rođenih (ne mora biti nov)
* presliku domovnice
* rješenje o odgodi upisa (ako je lani odgođen)

Prijave za djecu koja do 31. ožujka 2019. ne navršavaju šest godina a za koju roditelji žele ostvariti pravo prijevremenog upisa, vrše se u isto vrijeme na istom mjestu, s istim dokumentima (roditelj će dobiti informacije što treba dalje učiniti).

Za odgodu upisa također je potrebno obaviti cijeli postupak (koji počinje navedenom prijavom djeteta). Roditelji/skrbnici koji namjeravaju Uredu državne uprave podnijeti Zahtjev za privremeno oslobađanje od upisa također dolaze na prijavu u školu (isti termini 28.-31. siječnja, isto mjesto).

Ravnateljica: Margit Vrbičić